cyanic-selkie/wikianc huggingface dataset:
Tveit menighetshus
Byggverket er i tre og har 120 plasser.
U19-VM i innebandy for kvinner 2004
U19-VM i innebandy for kvinner 2004 ble arrangert i Tammerfors i 2004.
Fortaleza da Guia
Fortaleza da Guia (kinesisk: 東望洋炮台) er et historisk anlegg i Macao i Kina som omfatter et militært fort, et kapell og et fyr. Fortet og kapellet ble bygd mellom 1622 og 1638. Fyret ble bygget 1864–1865, og var det første fyr i Østasia i vestlig stil. Fyret er 91 meter høyt. Anlegget er på Macaohalvøyas høyeste punkt, Guiahøyden.
Citizen Kane
Citizen Kane (først vist i Norge under tittelen Sensasjon!) er en amerikansk film fra 1941 regissert av Orson Welles. Dette var hans debutfilm, og den regnes for å være hans beste film noensinne.
Orson Welles spiller selv hovedrollen som aviskongen Charles Foster Kane, som i filmens åpningsscene utånder etter å ha sagt sitt siste ord: «Rosebud.» Filmen presenterer Kanes liv i en serie av tilbakeblikk, idet en gruppe journalister forsøker å oppklare hva han mente med det ordet. Det avsløres først i filmens sluttbilde.
Manuskriptet av Herman J. Mankiewicz og Orson Welles var inspirert av aviskongen William Randolph Hearst, noe som førte til at Hearst forsøkte å få filmen bannlyst.
Det sies ofte at filmen skal være en av filmhistoriens mest innovative arbeider. En avstemning i regi av American Film Institute plasserte den i 1997 på førsteplass på lista over USAs 100 største filmer, AFI's 100 Years…100 Movies, og igjen da de reviderte og utga lista på nytt i 2007. En spørreundersøkelse som ble gjort av British Film Institute blant filmkritikere og regissører, viste at begge gruppene plasserte filmen på førsteplass.
Handling
Filmens tittelfigur, Charles Foster Kane, en enormt rik mediabaron, har bodd alene på sin gigantiske eiendom i Florida de siste årene av sitt liv og med et «Adgang forbudt»-skilt på porten. Kane dør i sin seng mens han holder en snøkule, og hans aller siste ord er «Rosebud». Snøkulen glir ut av hans døende hånd, faller i gulvet og blir ødelagt. Dødsfallet havner på nyhetene verden rundt. En reporter prøver å finne ut mer om Kanes privatliv, og han lurer på meningen bak Kanes aller siste ord. Reporteren intervjuer mannens nærmeste venner, bekjente og ansatte, og etter hvert utfolder Kanes historie seg som en serie tilbakeblikk. Thompson oppsøker først Kanes andre kone, Susan Alexander, nå en alkoholiker som eier sin egen klubb, men hun nekter først å fortelle ham noe som helst.
Thompson går deretter gjennom det private arkivet til den nå avdøde Walter Parks Thatcher, en bankmann som ble oppnevnt til Kanes verge i løpet av hans barndom og oppvekst. Det er gjennom Thatchers memoarer at Thompson får vite mest om Kane og hans barndom. Thompson intervjuer deretter Kanes forretningspartnere og Kanes private tjener Raymond. I tilbakeblikk fortelles det at Kane tilbrakte sin barndom i fattigdom i Colorado, og at foreldrene hans drev et pensjonat frem til «verdens tredje største gullgruve» ble oppdaget på den tilsynelatende verdiløse eiendommen som hans mor hadde kjøpt. Kane ble tvunget til å forlate sin mor da hun sendte ham til den amerikanske østkysten for utdannelse og for å bo sammen med Walter Thatcher. I en alder av 25 år begynner Kane med journalistikk, og han tar kontroll over avisen New York Inquirer.
Gjennom filmen blir Kanes liv godt dokumentert. Hans første ekteskap er med en niese av USAs president, og han prøver gjentatte ganger å bli valgt til guvernør i delstaten New York. Kanes første ekteskap går etter hvert i oppløsning, og han begynner en affære med Susan Alexander. Både hans kone og hans politiske motstandere oppdager denne affæren, og dette betyr slutten på både hans første ekteskap og hans politiske karriere. Kane gifter seg med sin elskerinne og tvinger henne inn i en operakarriere som hun har verken talent eller ambisjoner for. Kane godtar at hun forlater sin sangkarriere etter at hun forsøker å begå selvmord, men hun velger også å forlate ham. Kane tilbringer sine siste leveår på å bygge sin enorme eiendom i Florida, og han bor der alene og kommuniserer ikke med noen andre enn sine ansatte.
Butleren Raymond forteller at Kane hadde sagt «Rosebud» kort tid etter at hans andre kone hadde forlatt ham, rett etter at han hadde sett en snøkule. På eiendommen hans i Florida blir Kanes mange eiendeler katalogisert, fra uvurderlige kunstverk til verdiløse møbler. Reporteren innser at han ikke er i stand til å løse mysteriet om Kanes aller siste ord før han døde, og han konkluderer med at ordet «Rosebud» for alltid vil forbli en gåte. Helt på slutten av filmen blir det åpenbart for publikum at «Rosebud» var navnet på en slede fra Kanes barndom - en hentydning til den eneste gangen i livet hans at han virkelig var glad. Av Kanes stab blir denne sleden antatt å være nærmest verdiløs, og den blir ødelagt.
Wang Zheng
Wang Zheng er navnet til flere personer:
Citizen Kane
Priser
Filmen ble belønnet med Oscar for beste originalmanus, men ble også nominert i åtte andre Oscar-kategorier:
Elvis Now
Elvis Now er et musikkalbum av Elvis Presley, utgitt 20. februar 1972. Albumet ble innspilt imellom 1969 og 1971.
Knut Dahl Jacobsen
Knut Dahl Jacobsen (1925–1999) var en norsk statsviter og sentral i oppbyggingen av studiet av offentlig administrasjon og politikk i Norge.
Atmosfærisk termodynamikk
Atmosfærisk termodynamikk er studiet av varme- og energitransformasjoner i en atmosfære. Her følges de samme lovene som i klassisk termodynamikk, og disse kan brukes til å beskrive fenomener som vanndampinnholdet i luften, skydannelse, atmosfærisk konveksjon, grenselagsmeteorologi og vertikal stabilitet i atmosfæren. Værvarslere kan bruke termodynamiske diagrammer til å varsle utviklingen av lavtrykk. Atmosfærisk termodynamikk danner grunnlaget for parameterisering av mikrofysikk i skyer og konveksjon i numeriske værmodeller, og blir også brukt i klimamodeller.
Oversikt
Atmosfæriske termodynamikk fokuserer på vann og transformasjon av dette, og inkluderer loven for energikonservering, den ideelle gassloven, spesifikk varmekapasitet og adiabatiske prosesser. De fleste gassene i troposfæren blir håndtert som ideelle gasser, og vanndamp er regnet for å være den viktigste av dem.
I tillegg omhandler faget faseovergangene til vann, homogene og inhomogene kjerner for skydannelse og rollen overmetning spiller i dannelsen av iskrystaller og skydråper. Det brukes forskjellige typer temperatur, som ekvivalent potensiell temperatur, wet-bulb og virtuell temperatur, innenfor skyfysikk og til å estimere vanndampinnhold. Andre områder som er knyttet til atmosfærisk termodynamikk er transport av energi, moment og masse, turbulens, konveksjon, dynamikk i tropiske sykloner og storskalabevegelser i atmosfæren.
Den store og viktige rollen atmosfærisk termodynamikk har er uttrykt i de adiabatiske og diabatiske kreftene som virker på en luftpakke i de primitive ligningene. Disse ligningene danner grunnlaget for numerisk værvarsling og klimavarsling.
Historie
Tidlig på 1800-tallet arbeidet termodynamikere som Sadi Carnot, Rudolf Clausius og Emile Clapeyron med å utvikle matematiske modeller som beskrev dynamikken i væsker og gasser i forbindelse med forbrenning og trykksykluser i atmosfæriske dampmaskiner. Et eksempel er Clausius-Clapeyron ligningen. I 1873 publiserte termodynamikeren Willard Gibbs «Graphical Methods in the Thermodynamics of Fluids».
Haug skole
Haug skole var en skole på Tjøme i Vestfold. Skolen holdt til i leide lokaler i fem år fra 1874 til 1879 da den nybygde Kirkely skole overtok elevene.
Myse
Myse eller valle oppstår når melk yster seg, det vil si deler seg i en relativt fast del (ostemassen) og en flytende del – mysen.
Fremstilling
Myse er et bi- eller restprodukt etter osteproduksjon. Det er den gjenværende væsken etter at fettet og kaseinet, eller ostemassen er fjernet fra melken. Dette skjer enten ved isoelektrisk utfelling eller løpekoagulasjon. Mysen som utvinnes kjemisk ved isoelektrisk utfelling kalles sur myse, mens en bruker termen søt myse for den som fremstilles ved løpetilsetting. Myse har en gulaktig farge, og inneholder det meste av melkens vann, salter og melkesukker (laktose), noe protein i form av myseprotein samt rester av fett er også å finne. Sur- og søt myse varierer i komposisjon, som igjen er avgjørende for mysens egenskaper. Sur myse inneholder for eksempel en del mer kalsium, magnesium, fosfat og sitrat. Komposisjonen til den søte mysen avhenger av hvilken ost som er produsert. Myse har lenge vært et avfallsprodukt for meieriindustrien. Fra 10 liter melk får en 1 liter ost og 9 liter myse. Det var tidligere vanskelig å bli kvitt mysen, og det ble en belastende forurensningskilde for miljøet. Noe ble brukt i brunostproduksjon, men det meste gikk i kloakken eller til bønder som gav det til dyrene. Nå har en derimot funnet ut at det egner seg godt til bruk i menneskemat, og det satses i disse tider på myseforedling. I tillegg til at en får utnytta et biprodukt er det også gunstig at myseproteinene har en høy ernæringsmessig kvalitet da de inneholder mange essensielle aminosyrer. Myseproteinene har også flere gode funksjonelle egenskaper, som løselighet i vann, og vannbindende, emulgerende og skumdannende egenskaper, noe som gir økt viskositet og geldannende egenskaper. Som vist i tabellen gjør dette myse til en meget brukt ingrediens i en rekke produkter og matvarer.
I 2001 ble det produsert cirka 800,000 tonn myse i Norge, hvorav 7 % ble benyttet i brunostproduksjon. På verdensbasis er det snakk om en årlig myseproduksjon på 160 millioner tonn.
Prosessering
Mysen som kommer fra ysteriet må siles for å fjerne eventuelle rester av ostemasse. Etter ysting inneholder mysen rester av fett (ca. 0,3 %) som fjernes ved bruk av en sentrifugalseparator. Mysefløten som utvinnes kan benyttes videre til produksjon av mysesmør som igjen kan være ingrediens i ulike matvarer. Pasteurisering av mysen er nødvendig for å fjerne uønskede mikroorganismer. Konsentreringen av myse skjer ofte ved bruk av membranfiltrering, og både ultrafiltrering (UF) og revers osmose (RO) benyttes avhengig av hvilket produkt man ønsker til slutt. Man omtaler det som går gjennom membranen som permeat og det som holdes tilbake som retenat. I RO-anlegg konsentreres mysen, hvor vann og andre små molekyler samt ioner går gjennom membranen og fjernes. Den konsentrerte mysen kan tørkes til mysepulver, eller den kan prosesseres videre, som gjør at den får en rekke nye egenskaper og bruksområder. Ved UF kan man skille mellom komponentene i mysa. Myseproteinene holdes tilbake retentatet, mens melkesukkeret (laktosen) går gjennom membranen (permeatet). Myseforedlingsforløpet som kan gjøres etter ysting er ved hjelp av Bylund (1995) illustrert i figuren.
Myseprodukter
Mysen kan også benyttes til å produsere ost. Eksempler på ferskoster som produseres av myse og melk er Ricotta, Anari og Manouri En annen ost hvor myse spiller en sentral rolle er brunost, som er en fellesbetegnelse for ost produsert ved innkoking av myse tilsatt fløte og/eller melk. Dette er et kjent fenomen i Norge hvor en har de ulike variantene Gudbrandsdalost, mysost og geitost. Disse er ulike andre oster, da de har en søt smak og brun farge.
Mysepulver kan også benyttes som ingrediens. Det må ofte prosesseres videre for å få ønskede egenskaper. Ikke-hygroskopisk mysepulver produseres for å stabilisere laktosekrystallene i mysen. 70 % av tørrstoffet i mysen består av laktose som gjør mysepulveret hygroskopisk, som betyr at det trekker til seg myse fuktighet. Dette gjør pulveret ustabilt ved lagring. Ved å tilsette laktosekrystaller til mysekonsentratet fremkalles krystalliseringen. En av de viktigste bruksområdene for mysepulver er i produksjon av morsmelkerstatning. For å få en erstatning som er mest mulig lik menneskemelk har en funnet ut at det er gunstig å tilsette myse til kumelk. Et problem da er at konsentrasjonen av ulike salter blir for høy. Dette løses ved å demineralisere mysa ved elektrodialyse og/eller ionebytting før produksjon av mysepulver. For noen matvarer er det ønskelig å bruke mysepulver med en noe høyere proteinkonsentrasjon. Dette kan produseres enten ved ultrafiltrering og diafiltrering (tilsette vann til fødevæsken) som beskrevet tidligere, eller ved å krystallisere samt filtrere ut noe av laktosen. En får da et delaktosert mysepulver.
Laktosen som er sukkeret en finner i melken og dermed også i mysen, har sammenliknet med andre sukkermolekyler flere uvanlige egenskaper. Det har lav grad av søthet, lav løselighet, krystalliseres vanskelig ut, lav hygroskopisitet når det er krystallisert samt at det har en tendens til å trekke til seg smaker og fargestoffer. Disse egenskapene skaper problemer for industrien, men flere metoder benyttes for å kontrollere problemene. Markedet for laktose er relativt begrenset, men laktosen kan omdannes enzymatisk, kjemisk eller fysisk til en rekke nyttige derivater. Det kan nevnes laktoluse, laktitol, laktobionsyre, glukose-galaktose siruper og galakto-oligosakkarider.
Mysen består av 6 % protein, myseproteinene består i hovedsak av de to proteinene β-lactoglobulin og α-lactalbumin. Små mengder blodserumalbumin og immunoglobuliner samt spormengder av for eksempel laktoferrin er også å finne. Mange av disse proteinene har attraktive ernæringsmessige, funksjonelle og også i noen tilfeller farmasøytiske egenskaper. Flere metoder benyttes for å utvinne disse proteinene, en kan også isolere enkeltproteiner. Myseproteinkonsentrater (WPC) produseres ved hjelp av ultrafiltrering, og de kan produseres med en proteinkonsentrasjon på 30-80 %. Disse konsentratene har gode funksjonelle egenskaper og benyttes som ingrediens i geleer, skum og emulsjoner.
Konsentrater bestående av myseprotein (WPC-80) er også populært hos kroppsbyggere og idrettsutøvere. Produkter med en proteinkonsentrasjon høyere enn 80 % er kjent som myseproteinisolater. Produksjonskostnadene for isolater er høye og det produseres dermed i mindre kvantum. Det er tenkelig at effektiviteten av isolasjonsmetodene vil øke, kostnadene reduseres da en ser at etterspørselen av disse isolatene øker. Noen av de mindre myseproteinene har vist seg å være verdifulle som kosttilskudd. Laktoferrin har bakteriehemmende samt andre fysiologiske egenskaper, laktoperoksidase er en effektiv bakteriedrepende agent og det hevdes også at glykomakropeptid (GMP) har en rekke interessante fysiologiske egenskaper.
Bruksmåter
Myse blir i en rekke land blant annet brukt til dyrefôr, som tilsetning i brød og fabrikkproduserte bakevarer (til erstatning for vann), eller foredles videre til mat for mennesker – det finnes fra gammelt av flere oppskrifter som bruker mysen til å lage helt særegne nytelsesmidler.
Brunost og prim
I Norge brukes myse i produksjonen av brunost, som er en mysost basert på myse fra geitemelk, kumelk eller en blanding av disse. Mysen kokes ned til den blir seig, hvorpå man ofte blander inn fløte (derav begrepet fløtemysost) og koker 'fløtemysen' ned til en seig masse igjen. Brunost anses som en viktig kulturell markør for 'norskhet', spesielt i Nord-Amerika der den ofte kalles gjetost.
Pålegget prim lages ved å avbryte nedkokingsprosessen på et tidligere stadium. I Sverige har de sin egen versjon av prim (med vaniljesmak), kalt messmör.
Ferskost fra myse
I Italia har man lenge brukt mysen til å lage ferskosten ricotta, og lignende produkter finnes i Frankrike (sérac), Hellas (mizithra), Korsika (brocciu), Spania (requeson) og de tysktalende Alpene (zieger).
Myse som drikk
I Dr. Olav Johan Sopps bok Hjemmelagning av øl og vin (Olaf Norlis forlag, 1917) beskrives dessuten flere måter å fremstille alkoholiske drikker av mysen. Om disse drikkene skriver Dr. Sopp at «nogen av dem er ganske bra, men kræver noksaa meget arbeide, hvis de skal bli fuldkomne. Den værste ulempe ved dem er, at det kan bli saa forfærdelige sterke, opnaa portvins styrke.»
I Sveits, som har stor osteproduksjon, brukes myse som basis for en populær brus som kalles Rivella med 35 % myseinnhold.
Kosttilskudd
Myseprotein selges ofte som kosttilskudd, spesielt populært innen kroppsbygging. På Island selges myse i flytende form i en- og tiliters kartonger.
Helse
Myse må ikke spises av folk med laktoseintoleranse.
Kivlemøyane (slåttekrins)
Kivlemøyane eller Systerslåttane er navn på en serie med slåtter som ofte blir spilt i sammenheng (som regel tre slåtter etter hverandre). Flere av dem går på trollstilt felestille. Slåttene er knytta til sagnet om Kivlemøyane.
Norgesmesterskapet i håndball for kvinner utendørs 1967
Norgesmesterskapet i håndball for kvinner utendørs 1967 var en norsk håndballturnering som kåret utendørs-norgesmesteren i håndball for kvinner 1967.
Kivlemøyane (slåttekrins)
Kivlemøyslåttene i speltradisjonene
Spelemannen Øystein Langedrag fra Seljord er en nøkkelperson med tanke på overleveringa av denne slåttekrinsen. Langedragen spilte Kivleslåttene i form etter Gunnar Grjotnes i Fjågesund i Kviteseid (han kunne visstnok sju), som igjen hadde dem fra Tov Kristiansen – den eldste spelemannen en kjenner til i Seljord. Fra Langedrag gikk Kivlemøyane videre til sønnen Leiv Sandsdalen, og til Petter Veum fra Fyresdal. Trolig lærte Langedragen også bort Kivlemøyane til sin jevnaldrende spelkammerat Knut Lurås. Og slik er det sannsynlig at de er kommet til Håvard Gibøen som var Luråsens fremste læresvein.
John Child
John Child (født 4. mai 1967) er en canadisk sandvolleyballspiller.
Ungarn under EM i friidrett 2010
Ungarn deltok med 23 utøvere under EM i friidrett 2010 som ble arrangert 27.juli–1. august 2010 i Barcelona. Utøvere fra Ungarn tok tre medaljer under mesterskapet.
John Child
Han representerte Canada under Sommer-OL 1996 i Atlanta, hvor han tok bronse.
Kivlemøyane (slåttekrins)
Gibøtradisjonen
Gibøens arvtaker i Tinn, Knut Dale, ble oppsøkt av Johan Halvorsen i 1901 og Halvorsen skreiv ned en Kivlemøygangar og en Kivlemøyspringar etter Dale. Tre systerslåtter i Gibøtradisjon er å finne i Hardingfeleverket (hf):
Eutrea
Eutrea er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever på planter.
Utbredelse
Slekten er kjent fra Kina.
Kivlemøyane (slåttekrins)
Veumtradisjonen i Setesdal
Fra Setesdalstradisjonen er det kommet med to systerslåtter i Hardingfeleverket:
He Touched Me
He Touched Me er et musikkalbum av Elvis Presley, utgitt i april 1972.
Mark Heese
Mark Heese (født 15. august 1969) er en canadisk sandvolleyballspiller.
Han representerte Canada under Sommer-OL 1996 i Atlanta, hvor han tok bronse.
Bertheussen-saken
Bertheussen-saken var en norsk straffesak mot Laila Anita Bertheussen (født 1965) i 2020 og 2021 som gjaldt anonyme trusler mot medlemmer av den norske regjeringen og indirekte angrep på de høyeste statsorganene i Norge.
Hendelsene begynte 6. desember 2018 ved huset Laila Bertheussen delte med sin daværende samboer og Norges justisminister Tor Mikkel Wara. Truslene førte til at han gikk av som justisminister 29. mars 2019, samme dag som Bertheussen ble arrestert og siktet for å stå bak angrepene. Tidligere hadde Bertheussen anklaget miljøet bak det samfunnskritiske teaterstykket Ways of Seeing for truslene. Før arrestasjonen av samboeren, sa Wara at hendelsene var «et angrep på demokratiet».
Bertheussen ble i januar 2021 dømt til ett år og åtte måneders ubetinget fengsel for angrep på demokratiet, brannstiftelse og trusler mot den sittende justisministeren, samfunnssikkerhetsminister Ingvil Smines Tybring-Gjedde og ektemannen hennes, stortingsrepresentant Christian Tybring-Gjedde, alle representanter for Fremskrittspartiet. Lagmannsretten avviste hennes anke over skyldspørsmålet, men tillot anken over straffeutmålingen fremmet. Høyesteretts ankeutvalg sa seg i november 2021 enig med lagmannsretten i at anken av skyldspørsmålet ikke skulle behandles (fordi retten mente det ikke fantes tvil), og Bertheussen fikk bare behandlet straffeutmålingen. Denne var satt opp til behandling i lagmannsretten i desember 2021, men 30. november trakk Bertheussen anken.
Bertheussen startet soningen i mai 2022 og var innsatt i Ravneberget fengsel og Bredtveit fengsel og forvaringsanstalt fra 2022 til 2023. Etter løslatelsen fikk hun oppmerksomhet for å stille ut egne vesker fra rettssaken på Agder kunstsenter, en utstilling som ifølge utstillerne var inspirert av rettssaken, dommen mot henne og soningen på Bredtveit. Bertheussen er straffedømt til sammen fem ganger i ulike saker, og sonet første gang fengselsstraff på Bredtveit i 1986.
Trusler mot politikere
Vinteren 2018–2019 ble justisminister Tor Mikkel Wara utsatt for en rekke trusler og hærverk. 6. desember 2018 ble Waras bolig i Oslo tilgriset og bilen forsøkt påtent. Den 17. januar 2019 ble søppelkassen påtent, og 11. februar ble brannfarlig væske funnet bundet til Waras bil. Den 2. mars mottok Wara et trusselbrev som inneholdt hvitt pulver. 10. mars ble Waras private bil påtent. I løpet av november 2018 gikk Ways of Seeing, et teaterstykke i regi av Pia Maria Roll ved Black Box teater i Oslo. Stykket viste videoopptak av fremsiden av Waras hus, og ble anmeldt av hans samboer Laila Bertheussen, for å angivelig ha fremprovosert truslene ifølge Bertheussen.
Domfelte Laila Bertheussen
Bertheussen er uføretrygdet.
Straffesak i Oslo tingrett
14. mars 2019 ble Laila Anita Bertheussen, som da var samboer med justisministeren, pågrepet av Politiets sikkerhetstjeneste (PST), og senere tiltalt for å ha stått bak en rekke trusselhandlinger mot sin egen samboer, justisminister Tor Mikkel Wara, beredskapsminister Ingvil Smines Tybring-Gjedde og hennes ektefelle, stortingsrepresentant Christian Tybring-Gjedde.
Det ble tatt ut tiltale mot Laila Bertheussen på syv punkter som gjaldt angrep på de høyeste statsorganene (straffeloven § 115). Rettssaken mot Laila Bertheussen startet i Oslo tingrett i september 2020. Den ble administrert av Yngvild Thue, aktoratet var ved statsadvokatene Frederik Ranke og Marit Formo, og John Christian Elden og Bernt Heiberg (advokat) fra advokatfirmaet Elden var forsvarere. Aktor la ned påstand om to års ubetinget fengsel.
Rettssaken fikk bred medieomtale, og tiltalte Laila Bertheussen fikk mye oppmerksomhet for sine vesker med politiske budskap eller kommentarer til rettssaken, der hun hadde et nytt budskap til hver rettsdag. Blant annet hadde Bertheussen med en veske som anklaget påtalemyndigheten for tunnelsyn, en veske med logoen til den radikalfeministiske organisasjonen Kvinnefronten og en veske med diagnosekoden ICD-10 301.50 (dramatiserende personlighetsforstyrrelse). Dagbladet-kommentator Martine Aurdal skrev at Bertheussens vesker så ut til å være en viktig del av hennes forsvarsstrategi.
Dommen falt 15. januar 2021. Laila Bertheussen ble dømt til ett år og åtte måneders ubetinget fengsel for angrep på demokratiet, brannstiftelse og trusler. Bertheussen anket på stedet. Statsadvokaten anbefalte at anken skulle nektes fremmet. Lagmannsrettens ankeutvalg besluttet i juni samme år at anken over straffeutmålingen skulle behandles, men ikke selve skyldspørsmålet. Bertheussen anket lagmannsrettens avgjørelse om å nekte full ankebehandling inn for Høyesterett. Den 8. november 2021 forkastet Høyesteretts ankeutvalg denne anken da den mente at tingrettens dom og lagmannsrettens beslutning var så godt begrunnet at en anke ikke ville føre fram. Straffeutmålingen skulle behandles i lagmannsretten i desember 2021, men 30. november 2021 meldte Bertheussen på Facebook at hun trakk anken.
Soning
Bertheussen startet soningen i mai 2022 og var innsatt i Ravneberget fengsel i Sarpsborg og i Bredtveit fengsel og forvaringsanstalt i Oslo fra 2022 til 2023. Den siste delen av straffen sonet hun med fotlenke.
Etter soningen
Etter løslatelsen fra fengsel fikk Bertheussen på ny medieoppmerksomhet under politikkfestivalen Arendalsuka i august 2023. Da åpnet «Public Enemy» på Agder kunstsenter, en kunstutstilling der hun viste fram dekorerte vesker, malerier og annet under kunstnernavnet «Laila B.» Ifølge Bertheussen og arrangør Morten Traavik var utstillingen og arbeidene hennes direkte inspirert av Bertheussens erfaringer fra politiets og medienes søkelys, dommen mot henne og soningen på Bredtveit.
Toril Berge Flatabø
Toril Berge Flatabø (født 31. august 1978) er en norsk politiker (V). Hun var leder i Oslo Venstre fra 2008 til 2013 og har også vært Venstres gruppeleder i Oslo bystyre.
Berge Flatabø er utdannet samfunnsøkonom, og har tidligere arbeidet som rådgiver i NAV og informasjonsrådgiver i Venstres Hovedorganisasjon. Hun har hatt en rekke tillitsverv i Unge Venstre og Venstre, blant annet har hun sittet i Oslo Venstres styre 2006 – 2013. Hun er Oslo Venstres tredjekandidat ved bystyrevalget 2015.
Ved bystyrevalget i 2007 ble hun valgt inn i Oslo bystyre og satt en periode i Samferdsels- og miljøkomiteen før hun etter valget i 2011 ble nestleder i Helse- og sosialkomiteen.
Berge Flatabø bor i bydel Østensjø.
Mattias Gustafsson
Mattias Gustafsson (født 11. juli 1978) er en svensk håndballspiller som spiller for klubben FCK Håndbold. Han representerte landet sitt under Sommer-OL 2012 i London, der han tok sølv med det svenske landslaget.
Ennå er det håp
Ennå er det håp er et kristen tidsskrift for Stiftelsen Pinsevennenes Evangeliesenter. Informasjon om Evangeliesenterets arbeid er hovedstoffet, men også intervjuer og andakter finnes.
Tidsskriftet er et gratisblad og kommer ut med omtrent ett nummer hver måned. Redaktør er Bjørn Gjellum.
Úrvalsdeild 2008
Úrvalsdeild 2008 var den 97. sesongen av den islandske toppseriefotballen for menn, Úrvalsdeild. Ligaen besto for første gang av 12 lag, og ble vunnet av Fimleikafélag Hafnarfjarðar. Handknattleiksfélag Kópavogs og Íþróttabandalag Akraness rykket ned til nest høyeste nivå, 1. deild karla.
Filofobia
Filofobi (fra gresk "φιλέω-φιλώ" (kjærlighet) og "φοβία" (fobi)) er frykten for å bli forelsket. Ikke inkludert i DSM-5. Risikoen er vanligvis når en person har konfrontert enhver følelsesmessig uro knyttet til kjærlighet, men kan også være en kronisk fobi. Dette påvirker livskvaliteten og skyver en person bort fra forpliktelser. Et negativt aspekt ved denne frykten for å være forelsket eller forelsket er at den holder en person i ensomhet. Det kan også utvikle seg fra religiøse og kulturelle oppfatninger som forbyr kjærlighet. Det representerer viss skyldfølelse og frustrasjon overfor reaksjonen som kommer innenfra.
Samband Innlandet
Samband Innlandet, forkortet SBI, er en gruppe for nødsamband under Norsk Radio Relæ Liga, opprettet i 23. januar 2016 av radioamatører i Hedmark og Oppland i stiftelsesmøte i Beredskapssenteret på Dombås. Siden politikamrene er omorganisert til politidistrikter fra 1/1 2016, og Hedmark og Oppland er blitt ett politidistrikt, ønsket nødsambandsinterreserte radioamatører å organisere seg i tilsvarende geografisk område.
Samband Innlandet blir sammenslått av nødsambandsgruppene under Gudbrandsdalsgruppen, Lillehammergruppen, Gjøvik og Totengruppen og Kongsvingergruppen av NRRL. På stiftelsesmøtet var det også flere fra et radioamatørmiljø på Elverum som ikke har organisert seg som egen gruppe under NRRL. Det er ønske om å knytte til seg radioamatører med interesse for nødsamband i begge fylkene.
Inder Singh
Inder Singh (født 25. februar 1944 i Faridkot, død 19. august 2001) var en indisk landhockeyspiller som deltok i de olympiske leker 1968 i Mexico by. Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Singh spilte åtte kamper og scoret ett mål i OL-turneringen.
Samband Innlandet
Siden radioamatørene har mulighet for å sende og ta imot e-post over kortbølge med såkalt Winlink, ønsker de å tilby offentlige myndigheter e-post i områder med ødelagt telenett. Flere radioamatører forskjellige steder i Europa og ellers i verden har opprettet egen node som kan ta imot e-post over kortbølge og sende den videre på internett. En radioamatør med datamaskin, et enkelt modem og kortbølgeradio kan både sende ut og få hentet e-post til seg gjennom alle disse nodene.
Samband Innlandet ønsker også å videreføre arbeide med sporing av letemannskaper under søk etter savnet eller antall død person, samt bidrag med kommunikasjon i områder med dårlig dekning av mobiltelefon- og nødnett.
Det blir opprettet vaktplaner og alarmeringsrutiner, samt utplassert radioutstyr på strategiske steder for å kunne rykke ut rask for å opprette samband eller utstyre letemannskap med APRS-sporingssender og presentere aksjonsledelsen for oversikt over hvor hver patrulje er, og spor over hvor de har vært.
Ved overgang fra de analoge radionettene for politi, brann og helse til det nye TETRA-baserte nødnettet, har radioamatørene fått overta mange analoge basestasjonsradioer. De har bidradd til demontering og rydding, og har fått tilgang, plass og kraftforsyning for å sette opp basestasjonsradioer for radioamatørbånd. Flere slike basestasjoner er koblet sammen i nett med radioforbindelse i de sørlige deler av fylkene og i Valdres. I disse områdene kan et lite håndapparat kommunisere med et annet håndapparat et annet sted i området gjennom det nye radioamatørnettet. Dette nettet er kun avhengig av strøm i basestasjonene, der det allerede er god beredskap med batterier og/eller aggregat. Dette nettet vil driftes og vedlikeholdes som del av Samband Innlandet.
Puerto Princesa
Puerto Princesa City er en by på øya Palawan på Filippinene. Byen er også hovedstaden i provinsen Palawan. Ved siste folketelling i 2007 hadde byen nesten 211 000 innbyggere. Puerto Princesa City grenser til kommunene San Vicente en Roxas i nord og Aborlan i sør. Vest for byen finner vi Sør-Kinahavet og Sulusjøen ligger i øst. Det totale arealet av byen er 2 308 km², og byen fra nord til sør ca 106 kilometer lang. Ved byen ligger Puerto Princesa internasjonale lufthavn.
Byen er kjent for sine krokodille-farmer og for sportsdykking.
Fylkesvei 4224
Fylkesvei 4224, går mellom Lauvvik i Sandnes og Dragli i Sirdal. Den lengste delen av forbindelsen, mellom Lauvvik og Lysebotn, er en fergestrekning på tilsammen 41 km.
Veistrekningen mellom Lysebotn og Sirdal går gjennom 27 hårnålssvinger opp ene fjellsiden og er sammen med strekningen i Vest-Agder 32,8 km lang. Den ble åpnet 1984 og har sitt høyeste punkt på 932 moh og er dermed Rogalands høyeste offentlige vei.
Fv4224 ble fastlagt 2019, og består av de tidligere fylkesvei 500 (Rogaland) og fylkesvei 986 (Vest-Agder).
Knut Egeland
Knut Normann Egeland (født 9. april 1937) er en norsk tidligere offiser, rektor, lokalpolitiker (KrF) og fagforeningsleder. Han var leder for Skolelederforbundet, som da het Skoleadministrasjonslaget, fra 1986 til 1988.
Egeland tok over vervet som leder for Skoleadministrasjonslaget da han ble valgt av forbundets ordinære landsmøte høsten 1986. Det året endret laget tittel fra formann til leder. Formann Albert O. Førsund gikk samtidig av. Egeland var leder i to år til Olav Broen ble valgt i 1988.
Han var rektor ved Ris skole på 1990-tallet. I Åsne Seierstads bok En av oss : En fortelling om Norge fra 2013 er Egeland omtalt i et av sine møter med Anders Behring Breivik. 15. september 1995 var Egeland sentral i minnemarkeringen for Løytnant Gunnar Høverstad der hans navn ble påført minnetavlen i Ris kirke og på bautaen ved Ris skole.
Som nestleder i Vestre Aker og Ullern KrF var Egeland aktiv på debattsiden Verdidebatt.
Hileolaspis
Hileolaspis er en slekt av biller som hører til familien trebukker (Cerambycidae). Slekten omfatter bare én art.
Utseende
En middelsstor (12-29 millimeter), bred trebukk. Arten er nokså variabel i fargen, i svart og gult til oransjerødt. De svarte delene har ofte et fiolett eller grønnlig skjær. Antennene er litt over halvparten så lange som kroppen hos hannen, litt under halvparten så lange som kroppen hos hunnen. Hodet er forholdsvis lite. Pronotum er stort og bredt, yttersiden fint tannet. Dekkvingene er kraftig punktert og har en læraktig overflate. De er bredest litt bak roten. Der er vanligvis røde eller gule ved skuldrene, smalt langs ytterkanten og i et bredt, skrått bånd i vingens bakre del, for øvrig svarte. Beina er forholdsvis spinkle og mørke.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Arten er vidt utbredt i Sør-Amerika.
Systematisk inndeling
Arten har vært plassert i flere ulike slekter, vanligst i Pyrodes. Det finnes en lang rekke synonymer for denne påfallende og variable arten.
U19-VM i innebandy for kvinner 2006
U19-VM i innebandy for kvinner 2006 ble arrangert i Tyskland i 2006.
Johan Christopher Hempel
Johan Christopher Hempel (også kjent som J. C. Hempel eller J. Christoffer H.) var en arkitekt og byggmester (eller såkalt murmester, ifølge historiske dokumenter) som virket i Trondheim fra først på 1680-årene og utover. Hempel tegnet og/eller ledet oppføringen av flere viktige bygg i Trondheim på begynnelsen av 1700-tallet. Han er kjent for å ha tegnet Hospitalskirken og Bakke kirke, samt det gamle rådhuset i Kongens gate 2, det som i dag er Trondheim folkebibliotek.
Bakgrunn
Hempel kom trolig fra Nederland. Hans fødelsdato og herkomst er ukjent, men han døde i 1727.
Hans interesse for hollandsk barokk styrker antakelsen om hans opphav, ifølge Grankvist. Hempel kom til Trondheim etter den store bybrannen i 1681 og ble deretter benevnt som "vores murmester" av byens magistrat. Han var sannsynligvis tilkalt på kommanderende general Johan Wibes initiativ som ledd i gjennomføringen av nye, strenge brannforskriftene etter bybrannen.
April Love
På samme måte som Boone ble kritisert for å synge utvannede versjoner av rhythm and blues-sanger kan filmen ses på som en mildere versjon av James Deans Rotløs ungdom (Rebel Without a Cause) eller Marlon Brandos Vill ungdom (The Wild Ones'').
Boones versjon ble utgitt på singlen Dot 45-15660
Norsk versjon
Putte Rønneberg har skrevet en norsk tekst. På norsk bærer den tittelen «Velg April».
Steve Kroft
Steve Kroft (født 1945) er en amerikansk journalist og reporter som var korrespondent for CBS-programmet 60 Minutes i 30 år.
April Love
Listeplassering
Boones' versjon lå på toppen av Billboard Hot 100-listen i én uke i 1957
Elvis Sings Hits from His Movies, Volume 1
Elvis Sings Hits from His Movies, Volume 1 er et samlealbum med filmmusikk utgitt av Elvis Presley i juni 1972.
Steve Kroft
Kroft startet karrieren som journalist for regionale TV-stasjoner i Florida og New York. På slutten av 1960-tallet ble han innkalt til militæret og var korrespondent og fotograf for Stars and Stripes under deler av Vietnamkrigen. I 1980 ble han ansatt i CBS hvor han de første ni årene hadde oppdrag både i Miami, London og Dallas før han i 1989 ble korrespondent i aktualitetsprogrammet 60 Minutes. Her var han frem til han pensjonerte seg i 2019.
Kroft har vunnet flere priser for sin journalistikk, deriblant 11 Emmy Award og fem Peabody Award.
Familie
Han er gift med journalist og forfatter Jennet Conant.
Ondansetron
Ondansetron er et legemiddel som virker mot kvalme. Det brukes ofte i forbindelse med behandlinger som cellegift, strålebehandling og kirurgi. Det brukes også i behandling av gastroenteritis. Det selges blant annet under varemerket Zofran. Det kan tas i pilleform, intravenøst eller gjennom injeksjon i muskel.
Vanlige bieffekter inkluderer diare, forstoppelse, hodepine, søvnighet og kløe. Blant disse er hodepine den vanligste bieffekten. Blant pasienter som tar legemiddelet etter kirurgi får cirka en av 36 hodepine som følge av Ondansetron. Sjeldent kan også lang QT-tid syndrom eller en alvorlig allergisk reaksjon utløses av ondansetron. Legemiddelet virker å være trygt for gravide, men dette er ikke grundig undersøkt. På grunn av dette brukes det ikke mot kvalme hos gravide med mindre annen behandling ikke har vært effektiv. Ondansetron er ikke blitt observert i brystmelk ved amming hos mennesker, men det har blitt observert hos rotter, og det er derfor sannsynlig at det også hos mennesker vil kunne overføres gjennom amming hvis mor tar ondansetron. Derfor anbefales det for ammende å bare bruke legemiddelet hvis behovet er sterkt.
Det er trygt å bruke for barn over fire år og voksne yngre enn 75 år. Blant de eldre enn 75 er ikke legemiddelet godt undersøkt, men utifra de undersøkelsen som er utført, virker det ikke nødvendig å justere doseringen for eldre pasienter. Blant de med nedsatt leverfunksjon anbefales det å ikke ta mer enn 8 mg per dag, ettersom stoffet brytes da ned i kroppen bare en tredjedel så fort som hos friske.
Ondansetron ble utviklet av GlaxoSmithKline i midten av 1980-årene. Det ble patentert i USA i 1987. Patentet gikk ut i 2007.
Krystallkutling
Krystallkutling (Crystallogobius linearis) er en fiskeart i gruppen kutlinger. Det er den eneste helt gjennomsiktige fisken, bortsett fra øynene, i Nord-Europa.
Beskrivelse
Krystallkutlingen er helt gjennomsiktig utenom øynene og noen få prikker på underkjeven og ved finnene. Første ryggfinne har to piggstråler, mens andre ryggfinne har en piggstråle og 18-20 bløtstråler. Gattfinnen har en piggstråle og 20-21 bløtstråler. Hunnfisken mangler bukfinner og den første ryggfinnen er mye mindre enn hos hannfisken. Krystallkutlingen er tydelig underbitt og hannen får to store «hoggtenner» i underkjeven i gytetiden. Hannfisken blir omtrent 5 cm, mens hunnfisken blir 4 cm.
Habitat
Krystallkutlingen lever i vannmassene et stykke fra land. Typisk finner man den mellom 20 og 80 m, men kan finnes fra fjæra og helt ned til 400 m.
Atferd
Krystallkutlingen lever pelagisk i stimer. Hannfisken lever som bunnfisk i gytetiden. Føden består av dyreplankton. Gytingen foregår om sommeren og hunnen legger opptil 3000 egg i tomme flerbørstemarkrør. Hannen passer på eggene til de klekkes. Hunnen dør etter gyting, mens hannen dør etter klekking, omtrent 1 år gammel.
Fiske
Det foregår ikke noe fiske etter arten og den har ingen økonomisk betydning.
Münster
Münster er en by i den tyske delstaten Nordrhein-Westfalen. Den ligger nord i staten og anses som Westfalens kulturelle sentrum.
Byen har en befolkning på 300,267 innbyggere (2014) og et areal på 302,83 km². Munster er en relativt stor studentby med 58,146 studenter (2013/2014) hvorav 9,410 var førsteårsstudenter.
Av de største severdighetene er kirkene og dyreparken Allwetterzoo. Allwetterzoo har bortimot en million besøkende i året.
Historie
Byens navn er avledet fra latin monasterium (kloster) og refererer til grunnleggelsen av bispedømmet Münster av Karl den store i år 793. I middelalderen var Münster en ledende hanseatisk by.
I 1534 tok gjendøperne makten i byen. Det kom til billedstorm og ødeleggelser i kirker og klostre. Alt sølv og gull ble plyndret. Deretter ble alle de innbyggere som ikke hadde flyktet, gjendøpt i løpet av tre dager. De som ikke lot seg døpe, ble fordrevet. Gjendøperne grunnla så en demokratisk proto-sosialistisk stat. Den var særlig inspirert av en forventning om verdens snarlige undergang. Blant deres religiøse anførere var Melchior Hoffmann, som forkynte at Gud forlangte av de troende at de fysisk skulle tilintetgjøre de vantro. De trodde også på en lære om et guddommelig indre lys i mennesket; slik kom guddommelige inngivelser som var viktigere enn det som lot seg avlede av Bibelen. Byen ble gjenerobret i 1535, overløpere innenfor bymurerne hjalp beleirerne inn. I dagene etter gjenerobringen ble rundt 600 gjendøpere drept eller henrettet. Året etter ble tre av de overlevende anførere, Jan van Leiden (som var blitt torturert i ukevis), Bernd Knipperdollnick og Heinz Krechting dømt til døden for kirkeskjending og opprør, De ble henrettet ved at kjøtt ble revet av deres knokler med glødende tenger og etterpå hjertet gjennomboret av glødende jern, og likene ble hengt opp til skrekk og advarsel.
Inngåelsen av freden i Westfalen etter religionskrigene i 1648 i Münster og Osnabrück garanterte fremtiden til fyrstbiskopen og bispedømmet; området skulle være eksklusivt romersk-katolsk.
I 1802 ble Münster erobret av Preussen under Napoleonskrigene, og ble hovedstad for den prøyssiske provinsen Westfalen.
Utdanning
Westfälische Wilhelms-Universität i Münster er et av Tysklands største universiteter, og ble åpnet i 1780.
Politikk
Münster hadde et byråd allerede på 1100-tallet. Det er idag en utpreget konservativ by. CDU er største parti. Byens 20 æresborgere inkluderer generalfeltmarskalk og rikspresident Paul von Hindenburg (siden 1933), rikskansler Heinrich Brüning (siden 1932) og kardinal Clemens August von Galen (siden 1946).
Angie (sang)
«Angie» er en sang av rockebandet The Rolling Stones, som er på albumet Goats Head Soup fra 1973. Den er også en singelen fra albumet, utgitt 20. august 1973.
Bakgrunn
Sangen er skrevet, som de fleste Rolling Stones sangene, av Mick Jagger og Keith Richards, men den er anerkjent for å være nesten fullstendig skrevet av Richards. "Angie" ble spilt inn i november og desember 1972 og er en akustisk-gitar-drevet ballade som forteller om slutten på en romanse.
Sangens særegne piano akkompagnement, skrevet av Richards, ble spilt av Nicky Hopkins som ofte spilte på Stones album. Strengene arrangementet på stykket var det Nicky Harrison som sørget for. Et uvanlig trekk ved originalopptaket er at sanger Mick Jaggers vokalguidespor (laget før den endelige vokalen ble spilt inn) er svakt hørbar gjennom hele sangen (en effekt som noen ganger kalles en «spøkelsesvokal»).
Singelen, som ble utgitt i august 1973, gikk rett til topps av den amerikanske Billboard Hot 100 og nådde nr. 5 på den britiske singellisten. Sangen var også en nr. 1 i både Canada og Australia i fem uker hver og toppet hitlistene i mange land over hele Europa og resten av verden.
På grunn av sangens lengde, 4:31, gjorde noen radiostasjoner redigeringer for å forkorte den til 3 minutter, ved å kuttet ned noen instrumentale deler.
The Rolling Stones har ofte fremført sangen på konserter, den var inkludert i faste spille-listen på turneene 1973, 1975 og 1976. Det har vært med mer eller mindre fast siden European Tour i 1982. Konsertutgaven ble gitt ut på albumene Stripped, Live Licks og The Rolling Stones: Havana Moon.
Johann Grueber
Johann Grueber (白乃心, Bái Nǎixīn, født 28. oktober 1623 i Linz i dagens Østerrike, død 30. september 1680 i Sárospatak i Ungarn) var en jesuitt som virket som misjonær i Kina og ellers huskes som en forskningsreisende.
Angie (sang)
Teksten
Tekste begynner slik: Angie, Angie
Johann Grueber
Man vel lite om hans bakgrunn; muligens var han konvertitt fra protestantismen. I 1640 eller 1641 ble han medlem av jesuittordenen. I 1656 brøt han opp på sin første reise til Kina, der han i to år virket ved det keiserlige hoff i Beijing, sammen med Johann Adam Schall von Bell S.J. ved Det keiserlige astronomiske byrå. I 1661 ble han beordret tilbake til Roma, men på grunn av en nederlandsk skipsblokade var den vanlige sjøveien via Macao umulig. Grueber og hans belgiske ledsager Albert d'Orville bestemte seg da for å ta landveien om Tibet og India. De besøkte Lhasa og kunne gi Vesten de første brukbare informasjoner om byen, opplysninger som skulle stå seg i to hundre år som omtrent de eneste man hadde. I Agra døde D'Orville. Han fortsatte mot Europa, nå ledsaget av svaberen Heinrich Roth. De ankom Roma den 20. februar 1664.
Angie (sang)
Teksten
When will those dark clouds all disappear
Johann Grueber
Reisen vakte stor oppsikt, og jesuittpateren Athanasius Kircher beskrev den detalj i sitt verk China illustrata av 1667.
Angie (sang)
Teksten
Angie, Angie
Johann Grueber
De siste årene av sitt liv var Grueber feltkapellan i Transilvania.
Angie (sang)
Teksten
Where will it lead us from here
And no money in our coats
You can't say we're satisfied
Angie, Angie Det ble spekulert i at sangen handlet om David Bowies første kone Angela, eller Keith Richards nyfødte datter Dandelion Angela, eller skuespillerinnen Angie Dickinson, eller andre. I et intervju i 1993 for informasjon som skulle skrives på omslaget til Rolling Stones samlealbum Jump Back: The Best of The Rolling Stones, sa Richards at tittelen var inspirert av datteren hans. I sin 2010 memoar 'Life sa Richards' sa han imidlertid at han hadde valgt navnet tilfeldig når han skrev sangen - før han visste at babyen hans skulle hete Angela eller til og med visste at babyen hans ble en jente - og at sangen "ikke var om noen bestemt person". Ifølge 'New Musical Express' henviste Jaggers bidrag til tekstene til hans brudd med Marianne Faithfull.
Musikkvideo
Det ble laget to musikkvideoer for å reklamere for sangen.
Teller (selskap)
I 2003 skiftet selskapet navn til Teller AS, selskapet ble et datterselskap i Nets. Teller var innløser av kredittkorttransaksjoner, og tilbød sine brukersteder tilgang til de internasjonale betalingssystemene til Visa, MasterCard, American Express, UnionPay og JCB. Teller tilbød også innløsning for kontaktløs betaling med kort eller mobil. Selskapet hadde kompetanse rundt kortsvindel og tilbød hjelp i forhold til sikre korttransaksjoner.
I juli 2014 gikk eierskapet av Nets inkludert Teller A/S over til Advent International, ATP og Bain Capital.
Handelshochschule Leipzig
Handelshochschule Leipzig (HHL) (engelsk: Leipzig Graduate School of Management) er en privat handelshøyskole i Leipzig i delstaten Sachsen i Tyskland. HHL har om lag 380 studenter og 65 vitenskapelig ansatte. Undervisning og forskning ved HHL foregår nesten utelukkende på engelsk, med unntak av enkelte kurs på tysk.
Den ble etablert på initiativ fra byens handelskammer i 1898, og er dermed en av verdens eldste handelsskoler. I 1946 ble den innlemmet i Universitetet i Leipzig, inntil den ble gjort delvis selvstendig igjen i 1969. Etter gjenforeningen av Tyskland ble HHL i 1992, atter på initiativ fra handelskammeret, gjenetablert som en selvstendig, privateid institusjon.
HHL tilbyr utdannelsesprogram for Master of Business Administration, Master of Management og doktorgrad.
Vår Energi
Vår Energi AS er et norsk olje- og gasselskap med hovedkontor i Stavanger. Selskapet ble grunnlagt i 2018, og er en sammenslåing av Eni Norge og Point Resources. Vår Energi er en av de største produsentene av olje og gass på norsk sokkel. Selskapet har en betydelig portefølje av olje- og gassfelt, inkludert Balder, Ringhorne og Goliat.
Historie
Vår Energi ble grunnlagt i 2018, da italienske Eni og norske Point Resources slo seg sammen. Selskapet har en betydelig portefølje av olje- og gassfelt på norsk sokkel.
I 2019 kjøpte Vår Energi ExxonMobils norske eiendeler for 4,5 milliarder dollar og ble med dette nest størst på norsk sokkel etter Equinor, med en produksjon på rundt 300.000 fat per dag i 2019.
Velia Eguiluz Soto
Hun representerte Mexico under Sommer-OL 1996 i Atlanta, hvor hun ble nummer 17.
Riksväg 30
Riksväg 30 i Sverige går mellom Jönköping og Växjö.
Fez (Marokko)
Fez (arabisk: فاس – Fās; berbisk: ⴼⴰⵙ – Fas; fransk: Fès) er en by i Marokko. Byen har 1 160 239 innbyggere (2005), og er Marokkos fjerde største by (etter Casablanca, Rabat og Marrakech).